Správa zo zahraničnej pracovnej cesty

1.  Účastníci ZPC:

prof. RNDr. Ján TURŇA, CSc., CVTI SR, Lamačská cesta 8/A, 811 04 Bratislava, generálny riaditeľ, Aj

Ing. Ľubomír BILSKÝ, CVTI SR, Lamačská cesta 8/A, 811 04 Bratislava, riaditeľ sekcie podpory vedy, AJ

2.  Zahraničná pracovná cesta:
Účasť na úvodnom stretnutí (kick-off meeting) partnerov projektu OpenAire2020 financovaného z programu Európskej komisie pre výskum a technologický rozvoj Horizont 2020. 

Miesto: Atény, Grécko

3.  Rámcový program pobytu:
27.01.2015 – prílet do Atén o cca.17:00 hod.
28.01.2015 – prvý deň podujatia, počas ktorého boli odprezentované základné princípy projektu OpenAire2020 a hlavné aktivity/úlohy
29.01.2015 – druhý deň podujatia venovaný odborným sekciám zameraným na diskusiu o technických otázkach jednotlivých pracovných balíkov projektu

4.  Stručný priebeh rokovaní:
28.01.2015
V rámci plenárnej sekcie boli odprezentované jednotlivé aktivity projektu a základné princípy jeho implementácie s cieľom získania komplexného obrazu o plánovaných výstupoch a aktivitách projektu, ako aj zodpovednostiach každého projektového partnera.  

PROGRAM
Otvorenie a uvítacie príhovory (zástupcovia koordinátora projektu (Aténska univerzita) a Európskej komisie);
Prehľad manažmentu projektu; logistika a kolaboračné nástroje (vedúci pracovných balíkov, mailing list, interná wiki, projektový manažment, sociálne médiá, interná komunikácia, publikácie a dátový manažment);
Networking (postavenie národných kontaktných bodov pre OpenAccess, ohodnocovanie výkonnosti, postavenie H2020, spolupráca s financujúcimi organizáciami, workshopy, komunikácia a diseminácia informácií);
Podpora a helpdesk (ticketingový systém, národné stránky, guideliny, FAQs);
Školenia a manažment vedeckých dát;
Guideliny pre poskytovateľov dát;
Medzinárodná spolupráca;
Prehľad technických aktivít, spracovávanie údajov, analýzy a štatistiky;
FP7 zlatý otvorený prístup (Gold OpenAccess) – pilotná akcia (LIBER);
Právne aspekty, meranie dopadu, nové formy vedeckej komunikácie
Open Aire ako právny subjekt.

29.01.2015
V rámci jednotlivých odborných sekcií boli naplánované konkrétne aktivity pracovných balíkov pod vedením vedúcich pracovných balíkov a jednotlivých úloh. Zástupcovia CVTI SR v roli NOAD (Národný kontaktný bod pre Otvorený prístup) sa zúčastnili sekcie skupiny NOAD East. V rámci tejto sekcie boli diskutované nasledovné oblasti:
•	Pracovný plán: (národné) workshopy, webináre, helpdesk, národné zdroje financovania, guideliny
•	Otázky a odpovede ohľadne H2020 mandátu;
•	Pilotná akcia Otvorených výskumných dát;
•	Komunikácia a hodnotenie;
•	Príspevky do newsletra, blogu, „projekt mesiaca“
•	Spolupráca s Národnými referenčnými bodmi pre otvorený prístup k vedeckým informáciám;
•	Brainstorming ohľadne kontaktovania výskumníkov;
•	Prezentácia aktivít, cieľov a očakávaných dopadov v rámci krajiny jednotlivými NOADmi.

Úlohou každého NOAD v rámci projektu OpenAire2020 bude okrem aktivít smerujúcich k zvyšovaniu povedomia odbornej i laickej verejnosti o problematike otvoreného prístupu k vedeckým informáciám aj nasledovné:
1.	Zorganizovanie minimálne jedného podujatia (konferencia/workshop/seminár) s celonárodným dosahom o problematike OpenAccess. Každý partner má na túto aktivitu v rozpočte alokovaných cca. 5.000 €, ktoré môžu byť použité na hradenie spíkrov, cestovných nákladov účastníkov, prenájom priestorov, tlmočenie, catering, propagačné materiály a pod.
2.	Účasť na projektových stretnutiach (General Assembly) a aktívna participácia na regionálnych workshopoch jednotlivých skupín NOAD, spoluorganizácia workshopu NOAD EAST.
3.	Zapojanie sa do pilotnej akcie „Open Research Data Pilot“.
4.	Diseminácia informácií a propagačných materiálov o aktivitách a výstupoch projektu.
5.	Pravidelný reporting realizovaných aktivít a dosiahnutých výsledkov koordinátorom skupiny NOAD EAST.
6.	Identifikácia repozitárov a CRIS systémov v krajine a zabezpečenie podpory, aby sa tieto stali kompatibilné s OpenAire2020 štandardmi.
7.	Identifikácia projektov FP7 a H2020 s účasťou, resp. koordináciou organizácii z danej krajiny; identifikácia najlepších projektov (project of the month).

Zástupcovia CVTI SR prezentovali aktuálnu situáciu na Slovensku v oblasti podpory OpenAccess a plán aktivít SR v rámci projektu OpenAire2020:
Východisková situácia
-	CVTI SR je zároveň Národným referenčným bodom pre uchovávanie a prístup k vedeckým informáciám (iniciatíva Európskej komisie);
-	CVTI SR prevádzkuje celonárodný informačný systém o vede SK CRIS (postavenom na formáte CERIF);
-	buduje inštitucionálny repozitár vedeckých informácií a databázu slovenských vedeckých časopisov SciDAP;
-	zastrešuje sieť Národných kontaktných bodov pre Horizont2020;
-	prevádzkuje a rozvíja Centrálne registre evidencie publikačnej a umeleckej činnosti (CREPČ/CREUČ) a Centrálny register záverečných a kvalifikačných prác (CRZP).
Plán aktivít CVTI SR na r. 2015
-	Organizácia národnej konferencie „Open Acces politika Slovenska v Európskom rámci 2015“ dňa 25.3.2015 v Bratislave;
-	Analýza existujúcich repozitárov vedeckých informácií na Slovensku, kontaktovanie manažérov týchto repozitárov, podpora pri zabezpečení splnenia podmienok kompatibility s OpenAire2020 štandardmi;
-	Identifikácia FP7/H2020 projektov s účasťou SK partnerov a publikácií realizovaných v rámci týchto projektov;
-	Zabezpečenie kompatibility SK CRIS so štandardmi OpenAire2020 pre CRIS systémy;
-	Pokračovanie v koordinácii dialógu medzi kľúčovými hráčmi v oblasti návrhov opatrení a politík SR v oblasti Otvoreného prístupu;
-	Vytvorenie a pravidelná aktualizácia časti web stránky za SR na projektovej stránke www.openaire.eu; 
-	Zvyšovanie povedomia o Otvorenom prístupe k vedeckým informáciám a rozširovanie informácií o aktivitách a výstupoch projektu OpenAire2020;

Ú: Do 24. februára 2015 je potrebné zaslať koordinátorom NOAD EAST Akčný plán aktivít jednotlivých NOAD pre rok 2015.

6.   Prehľad prinesenej dokumentácie a miesto jej uloženia
Prinesená dokumentácia (informačné materiály, prezentácie, odkazy na relevantné webové portály) sú k dispozícii u účastníkov ZPC a boli sprístupnené ostatným zamestnancom CVTI SR a spolupracujúcich inštitúcií.

7. Osobitne vyhodnotený očakávaný prínos ZPC
Aktívna participácia CVTI SR v rámci implementácie projektu OpenAire2020 v pozícii NOAD (Národný kontaktný bod pre OpenAccess) za SR. Realizácia aktivít smerujúcich k zvýšeniu povedomia o problematike otvoreného prístupu k vedeckým informáciám medzi kľúčovými hráčmi na Slovensku. Dohodnutie rečníka (koordinátora NOAD East – Iryna Kuchma) na pripravovanú konferenciu o problematike OpenAccess v Bratislave.

8.    Spôsob zverejnenia výsledkov ZPC, prenos získaných informácií
Správa zo ZPC bude zverejnená na web stránke MŠVVaŠ SR a na intranete CVTI SR. Informácie z kick-off mítingu boli tlmočené relevantným pracovníkom CVTI SR a spolupracujúcich inštitúcií a budú  prezentované počas plánovanej konferencie „Open Acces politika Slovenska v Európskom rámci 2015“ v marci 2015. 

Súhlasím so zverejnením správy na internete: áno
Dátum: 05. 02. 2015

Správu vypracoval: Ing. Ľubomír Bilský  			..............................................	

Schválil: 		prof. RNDr. Ján Turňa, CSc.		..............................................